The Black Eyed Peas

היסטוריה

בשנת 1990 ויל.אי.אם (ויליאם אדמס) ואפל.די.אפ (אלן פינדה) נפגשו והחלו לכתוב ראפ ולהופיע ביחד ברחבי לוס אנג'לס. הצמד חתם על חוזה עם חברת ההקלטות רות'לס רקורדס לאחר שמשכו את תשומת לבו של Eazy-E, ושל חברו מנהל החברה ג'רי הלר. הם צירפו חבר נוסף, דנטה סנטייגו, וקראו להרכב אטבן קלאן. אלבומם מעולם לא ראה אור בשל מותו של Eazy, כתוצאה מסיבוכים של מחלת האיידס ב-1995.
אטבן קלאן שינו את שמם ל-"בלאק אייד פיז". הם החליפו את חבר הלהקה השלישי בראפר טאבו וצירפו את קים היל כזמרת רקע. בניגוד למופעי היפ הופ רבים, הם בחרו להופיע בהופעות חיות והשתמשו בסגנון בגדים שונה בהרבה מראפרים אחרים בלוס אנג'לס. במהלך אמצע שנות ה-90 הם הופיעו במועדון מקומי לצד אמנים מפורסמים. הם נרשמו לחברת הקלטות חדשה, Interscope Records, ופרסמו את אלבומם הראשון, Behind the Front‏ (1998) שזכה לתגובות אוהדות. הסינגל שהצליח במיוחד מאלבום זה היה "Joints and Jam". אלבומם השני נקרא Bridging the Gap, ויצא בשנת 2000, שכלל את הלהיט "Request + Line" עם מייסי גריי, ואת BEP Empire בהפקת .DJ Premier. שני אלבומיה הראשונים של הלהקה שונים מהאלבומים הבאים שהתמקדו יותר בלהיטים וכוונו, ככל הנראה, לגילאים נמוכים יותר.

2003-2004: Elephunk

האלבום השלישי, Elephunk (שילוב של Elephant, פיל, ו-Funk, פאנק) יצא ב-2003, עם סולנית חדשה, פרגי ( סטייסי אן פרגוסון). צירופה של הזמרת התקבל באכזבה יחסית בקרב חלק מהמעריצים הוותיקים, שכן מאותו הרגע שהיא צורפה ללהקה, החלו הבלאק אייד פיז בהוצאה של סינגלים מכווני-מצעדים. ואכן הלהקה צברה פופולריות והצלחה מסחרית גדולה. פרגי החליפה את זמרת הרקע קים היל, שעזבה את הלהקה במהלך שנת 2000. באלבום זה היה את הלהיט "Where is the Love?", שהגיע למקום השמיני ברשימת 100 השירים הטובים בארצות הברית, אבל בכל שאר הטבלאות כמעט בכל מקום הגיע לראשי הטבלאות, כולל שישה שבועות מקום ראשון בטבלה באנגליה, שהפך לסינגל הנמכר ביותר של 2003. האלבום גם הוציא את הלהיט "Shut Up", שהגיע למקום השני במצעד באנגליה והגיע לראשי הטבלאות במדינות רבות באירופה כולל צרפת וגרמניה. Elephunk זכה להצלחה עולמית ולמעמד של אלבום זהב ופלטינה באנגליה, ארצות הברית, גרמניה ומדינות רבות באירופה. הסינגל השלישי של האלבום, "Hey Mama", הגיע לעשיריה הפותחת בטבלאות באנגליה, גרמניה ומדינות נוספות באירופה, אך בארצות הברית הגיע למקום ה-23 בלבד. בנוסף לכך, השיר הושמע בחלק קטן מהסרט "Garfield" ("גארפילד") שיצא בשנת 2004. אלבום זה זכה להצלחה מסחרית.
במהלך סבב הופעות של הלהקה באסיה בשנת 2004, סיפור חייו של אפל.דה.אפ הוצג בתוכנית טלוויזיה שבועית שנקראה "Maalaala Mo Kaya" (אזכור אותך), בה הוא סיפרס שגדל למשפחה עניה בבפמפנגה, פיליפינים, ושקראו לו בשם "בגולה" (כינוי משפיל למילה ניגרי) לפני שעבר לארצות הברית בגיל 14, כדי לחיות חיים יותר טובים. השיר "The Apl Song", שמילותיו נכתבו בטגלוג, שפה בפיליפינים, מהאלבום Elephunk, מספר את סיפורו של Apl.de.ap. מילות השיר בשפה זו והמלודיה התבססו על השיר "בליטה", שנכתב במקור על בשנות ה-70 על ידי להקת הפולק רוק אסין; באותה השנה הקליט סולן הלהקה, טאבו, שיר יחד עם הזמר הקולומביאני המצליח חואנס.
שירם של הבלאק אייד פיז, "Let's Get Retarded" שונה ל-"Let's Get It Started" כדי להפוך לפרסומת לאליפות ה-NBA. הגרסה החדשה עסקה בכדורסל בניגוד לנושא המקורי שעסק בלהשתכר ולחגוג, והתארח בו קרלוס סנטנה. הגרסה החדשה של השיר זכתה להצלחה כסינגל, במיוחד בשירות הורדת המוזיקה iTunes. בגין השיר זכתה הלהקה בשנת 2005 בפרס גראמי להופעת הראפ הטובה ביותר לקבוצה או יחיד. בלאק אייד פיז הוצגו אז במשחק הווידאו "The Urbz: Sims in the City" כדמויות. הם הקליטו שנית את "Let's Get It Started", "Shut Up" ועוד שירים ב"סימית", השפה שמדברות בה הדמויות בסימס, עבור המשחק.

2005-2008: Monkey Business

אלבומם הרביעי, Monkey Business (עסקים מפוקפקים), יצא ב-7 ביוני 2005. כתיבה רבה התבצעה לפני הפקתו באוטובוס הסיורים John Lennon Educational Tour Bus בסיור ה-BEP/NERD של שנת 2004. הסינגל הראשון של האלבום, "Don't Phunk With My Heart", היה להיט בארצות הברית והגיע למקום השלישי במצעדים. השיר גם הגיע למקום השלישי באנגליה, למקום החמישי בקנדה ולמקום הראשון באוסטרליה. "My Humps", שיר נוסף מהאלבום, זכה מיד להצלחה רבה בארצות הברית. הסינגל האחרון מהאלבום היה "Pump It" אשר זכה להצלחה. לאחר שנה שיתפו פעולה עם סרז'יו מנדז וביצעו את השיר "Mas Que Nada" (פירוש בפורטוגזית: "עזוב!") שזכה להצלחה. האלבום זכה לביקורות מעורבות והיו מבקרים שהביעו אכזבה מאלבום זה.
ב-3 ביוני 2006 פתחו הבלאק אייד פיז את סיבוב ההופעות האירופאי שלהם באצטדיון בלומפילד מול כ-17 אלף צופים. בנוסף, הגיעה הלהקה גם לבריטניה, גרמניה, איטליה ועוד. הלהקה הופיעה שוב בישראל ב-9 בספטמבר 2007 בבריכת הסולטאן, בירושלים, מול קהל של כ-8,000 צופים.

2009: The E.N.D - The Energy Never Dies

האלבום החמישי במספר של הבלאק אייד פיז, The E.N.D - The Energy Never Dies (האנרגיה לעולם לא מתה), יצא לאור ב-9 ביוני 2009. על עטיפת האלבום מופיעה תמונת ציור ממוחשב של פני אדם שמשולבים בו תווי פניהם של כל חברי הלהקה. הסינגל הראשון מן האלבום הוא "Boom Boom Pow". זהו השיר השני שלהם שהגיע למקום ראשון באמריקה, מכר יותר מ-4 מיליון עותקים והגיע למעמד של פלטינה מרובעת. הסינגל השני מתוך האלבום הוא "I Gotta Feeling" (שמשולבים בו ביטויים בעברית כגון "מזל טוב" ו"לחיים") וגם הוא הגיע למקום הראשון באמריקה ומכר שם 5.5 מיליון עותקים. הסינגל השלישי מתוך האלבום הוא "Meet Me Halfway", שהגיע למקום ה-7 במצעד בילבורד האמריקאי ואף למקום ה-1 במצעד הבריטי במשך שבועיים רצופים. האלבום, בניגוד לאחרים, כולל מוזיקת אלקטרופופ ודאנס.
בנוסף יצאה מהדורת דלוקס לאלבום בו חידושים לשירים ישנים ושירים שמעולם לא ראו אור. הסינגל הרביעי מתוך האלבום היה "Imma Be" אשר אוחד בקליפ עם הסינגל החמישי "Rock That Body". שני הסינגלים הצליחו להגיע למקומות הראשונים בעולם ואף "Imma Be" למקום ה-1 במצעד הבילבורד במשך שבועיים.

2010-2014: The Beginning

האלבום השישי של הבלאק אייד פיז הוא "The Beginning" (מאנגלית: "ההתחלה") שכולל 15 שירים (3 שירים מתוך ה-15 אפשר למצוא רק בגרסת הדלוקס של הדיסק). הוא יצא ב-30 בנובמבר 2010. הסינגל הראשון של האלבום נקרא "The Time‏ (Dirty Bit)". הסינגל השני של האלבום נקרא "Just Can't Get Enough" שנכנס לאלבום הלהיטים הכללי של שנת 2011 הנקרא "NOW THAT'S WHAT I CALL MUSIC 17", מחברת התקליטים הליקון ו-MTV. זוהי הגרסה ה-17 של אלבום הלהיטים, כפי שמצוין בשם האלבום. הסינגל השלישי של האלבום נקרא "Don't Stop The Party".
ב-11 ביוני 2011 הודיעו חברי הלהקה שהם יוצאים להפסקה שבהן כמעט ולא יפרסמו להיטים. בשנת 2012 חברי הלהקה חזרו לפעילות.

2015-הווה: אלבום שביעי וחגיגות 20 שנה

בראיון לעיתון הבריטי "קפיטל ברקפסט", הודיע ויל.אי.אם כי הלהקה מתכוונת להוציא את האלבום השביעי במהלך שנת 2015 לכבוד 20 שנה להיווסדות הלהקה. לקראת משחקי הפלייאוף של ה-NBA הלהקה שיחררה שיר חדש אחרי 4 שנים בשם "Awesome". הלהקה שיחררה שיר נוסף בשם "Yesterday" לאפליקציה החדשה של אפל. בשני השירים האחרונים שהלהקה הוציאה נעדרה הזמרת פרגי מה שמעלה חשש בקרב הקהל לגבי המשך דרכה של הזמרת בלהקה. ב-2016, הודיע ויליאם בראיון ברדיו הבריטי שאכן הלהקה תחזור בהרכב מלא. ״תהיה חזרה של הבלק אייד פיס. זה פשוט שובר את ליבי שאני אפילו צריך לאמר את זה, בגלל שאנחנו באמת היינו צריכים לעשות את הבלק אייד פיז. אנחנו אף פעם...״. מאוחר יותר הודיע כי ב-27 במאי מתוכנן לצאת אלבום הסטודיו החמישי שלו, שיכלול שיר עם הלהקה. מה שאמר הוכח כלא נכון. ב-16 במאי התחילו לצוץ שמועות כי פרגי עזבה את הלהקה לתמיד, והיא מוחלפת עם זוכת The-Voice 2016 של בריטניה, בה וויל שופט.  השמועות הוכחשו על ידי חבר הלהקה טאבו, על ידי ציוצים רבים בטוויטר. בראיון עם will.i.am, אמר כי האלבום הבא של הלהקה עתיד לצאת בסוף 2016 והוא יוקלט בהרכב מלא.  ב-31 באוגוסט יצאה גרסה מחודשת של הלהיט הראשון של הלהקה - "Where Is The Love?". לאחר שהאלבום לא ראה אור ב-2016, הלהקה הודיעה כי יצא ב-2018, אך פרגי לא תשתתף בהקלטתו.